CELEX: 42005A0630(02)
Language: sl
Date: 2004-12-08 00:00:00
Title: Protokol o spremembi Konvencije z dne 23. julija 1990 o odpravi dvojnega obdavčevanja v zvezi s preračunom dobička povezanih podjetij

30.6.2005   
            
            
               SL
            
            
               Uradni list Evropske unije
            
            
               C 160/28
            
         
      PROTOKOL
   
   o spremembi Konvencije z dne 23. julija 1990 o odpravi dvojnega obdavčevanja v zvezi s preračunom dobička povezanih podjetij
   VISOKE POGODBENICE POGODBE O USTANOVITVI EVROPSKE SKUPNOSTI SO SE –
   
               
            
            
               
            
         
               
            
            
               
            
         
               
            
            
               
            
         
               
            
            
               
            
         ZA KRALJEVINO BELGIJO:
   g. Jean-Jacques VISEUR
   
   minister za finance;
   ZA KRALJEVINO DANSKO:
   ga. Marianne JELVED
   
   ministrica za gospodarske dejavnosti in nordijsko sodelovanje;
   ZA ZVEZNO REPUBLIKO NEMČIJO:
   g. Hans EICHEL
   
   zvezni minister za finance;
   ZA HELENSKO REPUBLIKO:
   g. Yannos PAPANTONIOU
   
   minister za gospodarske dejavnosti;
   ZA KRALJEVINO ŠPANIJO:
   g. Cristóbal Ricardo MONTORO MORENO
   
   državni sekretar za gospodarske dejavnosti;
   ZA FRANCOSKO REPUBLIKO:
   g. Dominique STRAUSS-KAHN
   
   Minister za gospodarske dejavnosti, finance in industrijo;
   ZA IRSKO:
   g. Charlie McCREEVY
   
   minister za finance;
   ZA ITALIJANSKO REPUBLIKO:
   g. Vincenzo VISCO
   
   minister za finance;
   ZA VELIKO VOJVODSTVO LUKSEMBURG:
   Jean-Claude JUNCKER
   
   predsednik vlade, Ministre d'Etat, minister za finance, minister za delo in zaposlovanje;
   ZA KRALJEVINO NIZOZEMSKO:
   g. Wilhelmus Adrianus Franciscus Gabriël (Willem) VERMEEND
   
   državni sekretar za finance;
   ZA REPUBLIKO AVSTRIJO:
   g. Rudolf EDLINGER
   
   zvezni minister za finance;
   ZA PORTUGALSKO REPUBLIKO:
   g. António Luciano Pacheco DE SOUSA FRANCO
   
   minister za finance;
   ZA REPUBLIKO FINSKO:
   g. Sauli NIINISTÖ
   
   namestnik predsednika vlade in minister za finance;
   ZA KRALJEVINO ŠVEDSKO:
   g. Bosse RINGHOLM
   
   minister za finance;
   ZA ZDRUŽENO KRALJESTVO VELIKA BRITANIJA IN SEVERNA IRSKA:
   Sir Stephen WALL, K. C. M. G., L. V. O.
   veleposlanik, stalni predstavnik Združenega kraljestva Velika Britanija in Severna Irska pri Evropski uniji,
   DOGOVORILI O NASLEDNJEM:
   Člen 1
   Konvencija z dne 23. julija 1990 o odpravi dvojnega obdavčevanja v zvezi s preračunom dobička povezanih podjetij se spremeni, kakor sledi:
   Člen 20 se glasi, kakor sledi:
   
      „Člen 20
      Ta konvencija se sklene za obdobje petih let. Nato se podaljšuje vsakih pet let za enako obdobje, razen če katera od držav pogodbenic s pisnim obvestilom generalnemu sekretarju Sveta Evropske unije vsaj šest mesecev pred iztekom vsakokratnega petletnega obdobja, temu ugovarja.“
   
   Člen 2
   1.   Ta protokol države podpisnice ratificirajo, sprejmejo ali odobrijo. Listine o ratifikaciji, sprejetju ali odobritvi se deponirajo pri generalnemu sekretarju Sveta Evropske unije.
   2.   Generalni sekretar Sveta Evropske unije uradno obvesti države podpisnice o:
   
               (a)
            
            
               deponiranju vsake listine o ratifikaciji, sprejetju ali odobritvi;
            
         
               (b)
            
            
               datumu, ko ta protokol začne veljati.
            
         Člen 3
   1.   Ta protokol začne veljati prvi dan tretjega meseca po tem, ko listino o ratifikaciji, sprejetju ali odobritvi deponira še zadnja država podpisnica.
   2.   Ta protokol se uveljavi s 1. januarjem 2000.
   3.   Obdobje od 1. januarja 2000 do dneva začetka veljavnosti tega protokola se ne upošteva pri ugotavljanju, ali je bila zadeva predstavljena v rokih iz člena 6(1) Arbitražne konvencije.
   Člen 4
   Ta protokol, sestavljen v enem izvirniku v angleškem, danskem, finskem, francoskem, grškem, irskem, italijanskem, nemškem, nizozemskem, portugalskem, španskem in švedskem jeziku, pri čemer je vseh dvanajst besedil enako verodostojnih, se deponira v arhivu generalnega sekretariata Sveta Evropske unije. Generalni sekretar pošlje overjeno kopijo vladi vsake države podpisnice.
   
      (1)  UL L 225, 20.8.1990, str. 10.
   
      (2)  UL C 26, 31.1.1996, str. 1.
   
      SKLEPNA LISTINA
      Konference predstavnikov vlad držav članic, ki so se sestali v okviru Sveta 25. maja 1999
      PREDSTAVNIKI VLAD DRŽAV ČLANIC,
      KI SO SE SESTALI V OKVIRU Sveta 25. maja 1999, SO SE
      OB SKLICEVANJU NA SKLEPE z dne 19. maja 1998 v zvezi s podaljšanjem veljavnosti Konvencije o odpravi dvojnega obdavčevanja v zvezi s preračunom dobička povezanih podjetij („Arbitražne konvencije“), v katerih so se dogovorili, da je treba veljavnost Arbitražne konvencije od dneva, ko preneha veljati, podaljšati za nadaljnje petletno obdobje ter da naj se po izteku tega obdobja samodejno podaljšuje naprej, vsakič za obdobje petih let, pod pogojem, da nobena država pogodbenica temu ne ugovarja,
      DOGOVORILI, da je potrebno veljavnost Arbitražne konvencije podaljšati za nadaljnjih pet let, in sicer od 1. januarja 2000, ter
      SO PREŠLI k podpisu Protokola o spremembi Konvencije z dne 23. julija 1990 o odpravi dvojnega obdavčevanja v zvezi s preračunom dobička povezanih podjetij.